Baracký jarok

Baracký jarokNázvy vodných tokov. Bratislava: Úrad geodézie, kartografie a katastra Slovenskej republiky. Dostupné online   (cit. 2022-01-26. je potok v regióne Záhorie, v centrálnej až juhovýchodnej časti územia mesta Skalica v okrese Skalica v Trnavskom kraji. Je pravostranným prítokom Zlatníckeho potoka; má dĺžku . Hydrologický identifikátor: 4-13-02-1548. Geomorfologická kategorizácia: na pomedzí (v pramennej oblasti) geomorfologický celok Biele Karpaty, geomorfologický podcelok Žalostinská vrchovina a v (oblasti ústia) geomorfologický celok Chvojnická pahorkatina, geomorfologický podcelok Zámčisko.KOČICKÝ, Dušan a IVANIČ, Boris. Geomorfologické členenie Slovenska. Bratislava : Štátny geologický ústav Dionýza Štúra, 2011. Dostupné on-line na  [cit. 2022-01-26]

Prameň
Pramení v nadmorskej výške  v juhovýchodnej časti lesného extravilánu mesta Skalica (mesto) v okrese Skalica v lese Šumár, v geomorfologickom podcelku Žalostinská vrchovina.

 Opis toku 
Od prameňa tečie severozápadným smerom lesným extravilánom cez les Fráterka, v nadmorskej výške  vychádza z lesa do poľnohospodárskeho extravilánu, pravým brehom obmýva pole Domové role od Kostolného jarka, veľkým oblúkom sa stáča do juhozápadného smeru a v priestore poľa Domové role pri Zlatníckej doline ústi do Zlatníckeho potoka ako jeho pravostranný prítok. Zlatnícky potok ďalej ústi do Kopčianskeho kanála. Baracký jarok nemá prítoky.Priebeh vodného toku Baracký jarok v Základnej báze údajov geografického informačného systému ZB GIS. Dostupné on-line na   [cit. 2022-01-27].Geografické názvy okresu Senica A11. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-4/1989 z 11.1.1989. 132 s. S. 75, 102, 103. ISBN 80-85164-30-2.

Baracký jarok pramení v juhovýchodnej časti lesného extravilánu mesta Skalica, ústi do Zlatníckeho potoka v okrese Skalica v Trnavskom kraji, v geomorfologickom celku Biele Karpaty, v geomorfologickom podcelku Žalostinská vrchovina.Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 11, 13, 77, 100, 101, 124, 140. 079-902-87

 Pôvod názvu 
Motivácia pomenovania vodného toku Baracký jarok s variantným názvom Mníšsky jarok tečúceho cez pole Fráterka na území mesta Skalica je v pomenovaní stredovekých exploátorov ekonomického využitia potoka a priľahlých pozemkov, čiže rehoľníkov, mníchov, bratov. Pomenovací akt prebehol v slovenskom jazykovom prostredí v podobe Bratský potok; po prisídlení maďarského obyvateľstva bol slovenský názov podľa zákonitostí preberania cudzích slov do maďarčiny prevzatý a modifikovaný do podoby → Baracký potok, keďže aj slovenské označenie mních, rehoľník, brat bolo pri prevzatí do maďarčiny modifikované do podoby barát; po opätovnom posune slovensko-maďarskej etnickej a jazykovej hranice bol tento názov späťprevzatý do slovenčiny v podobe → Baracký potok s ponechaním prídavného mena modifikovaného maďarčinou. Maďarskú adaptáciu pôvodného slovenského názvu Bratský → Baracký, ktorá bola späť prevzatá do slovenčiny s tým, že názov v slovenčine už nezískal svoju pôvodnú podobu, si niekedy zachovávajú v sebe i štandardizované slovenské geografické názvy. Podľa všeobecne prijímaného pohľadu Andreja Závodného motiváciou pomenovania Barackého jarka je vlastníctvo, príslušnosť územia k istej mníšskej reholi. Potvrdzuje to aj existencia variantného názvu k názvu Baracký jarok a to Mníšsky jarok. Na území mesta Skalica pôsobilo niekoľko cirkevných rádov; od 15. storočia tu pôsobili františkáni, v 17. storočí k nim pribudli karmelitáni a jezuiti (v roku 1662 založili gymnázium), neskôr paulíni a od konca 18. storočia milosrdní bratia. Preto je vierohodnejšie spájať pôvod názvu s užívacím vzťahom mníchov, rehoľníkov, bratov k pozemkom pri vodnom toku než s výskytom marhúľ, nárečovo baraciek. Toponymia Skalice ponúka i ďalšie svedectvo svedčiace o stredovekom ekonomickom vzťahu mníchov, rehoľníkov, bratov: Kostolnica (vodná nádrž), Kňažiny (pole), Kostolný jarok (vodný tok).
Návrh na novú štandardizáciu hydronyma Baracký jarok → Bratský jarok už bol doručený názvoslovnej autorite. Návrh náhrady doterajšej štandardizovanej podoby formantu -cký formantom -tský sa opiera aj o odporúčanie č. 4 Konferencie č. I Organizácie Spojených národov o štandardizácii geografických názvov: „Maximálne možné priblíženie sa ortografie geografických názvov súčasným pravidlám pravopisu“. Návrhom sa rekonštruuje pôvodná – primárna slovenská podoba názvu, podľa ktorej má byť Bratský. Porovnaj aj osada Bratka pri Leviciach s maďarským náprotivkom Baratka, ale aj ďalšie názvy nesídelných geografických objektov, napr.: slovensky Brat → maďarsky Barát (vrch v geomorfologickom celku  Volovské vrchy, 851 m, katastrálne územie Jasov).Rozhodnutie Úradu geodézie, kartografie a katastra Slovenskej republiky č. P-1735/2012 zo dňa 19.3.2012 o štandardizácii 75 názvov geografických objektov z územia Slovenskej republiky. Príloha č. 2. Spravodajca ÚGKK SR, 2012, ročník 44, čiastka 2, s. 19. Dostupné na http://www.skgeodesy.sk/files/system/slovensky/ugkk/rezortne-periodika/Spravodajca_2_2012.pdf  (2022-01-26). Z apelatíva brat / barát rozšírením o formant -ský / -cký a kombináciou so všeobecným podstatným menom potok s významom menší prirodzený vodný tok bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Bratský potok / Baracký potok ako súčasť veľmi početnej skupiny názvov v slovenskej toponymii, najmä hydronymii.

Etymológia pôvodu názvu potoka Baracký jarok z ovocnej dreviny marhuľa, nárečovo baracka, je málo pravdepodobná; je to iba náhodná zvuková zhoda; výskum ešte pokračuje.

Hydronymum Baracký jarok bolo štandardizované v roku 1989.Geografické názvy okresu Senica A11. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-4/1989 z 11.1.1989. 132 s. S. 75, 98. ISBN 80-85164-30-2. V čase štandardizačného procesu názov vodného toku Baracký jarok bol v kategórii slovenskej hydronymie jedinečným hydronymom na Slovensku.

 Referencie 

Kategória:Potoky na Slovensku
Kategória:Vodné toky v okrese Skalica
Kategória:Vodné toky v Bielych Karpatoch 
Kategória:Vodné toky v Chvojnickej pahorkatine
Kategória:Skalica (mesto)